HMPRO รายได้พุ่ง! ดันกำไรไตรมาส 2 โต 52% มาที่ 1.4 พันลบ. หนุน 6 เดือนเฉียด 2.8 พันลบ.
HMPRO รายงานกำไรไตรมาส 2 โต 52% แตะ 1.4 พันลบ. เทียบกับช่วงเดียวกันของปีก่อน หนุนงวด 6 เดือนแรกเฉียด 2.8 พันลบ. รับรายได้โตแกร่ง
27 ก.ค. 2564

บริษัท โฮม โปรดักส์ เซ็นเตอร์ จำกัด (มหาชน) หรือ HMPRO รายงานผลการดำเนินงานงวดไตรมาส 2 และงวดครึ่งแรกของปี 2564 มีกำไรสุทธิ ดังนี้

โดยบริษัทฯมีผลกำไรสุทธิสำหรับไตรมาส 2 ปี 2564 เท่ากับ 1,432.59 ล้านบาท เพิ่มขึ้น 489.91 ล้านบาท หรือ 51.97% เมื่อเทียบกับช่วงเวลาเดียวกันของปีก่อน โดยมีปัจจัยหลักดังนี้
– รายได้จากสัญญาที่ทำกับลูกค้า ซึ่งเป็นรายได้ที่ประกอบไปด้วยรายได้จากการขายสินค้า และรายได้ จากการให้บริการลูกค้า (Home Service) รวมจำนวน 16,154.31 ล้านบาท เพิ่มขึ้น 2,330.14 ล้านบาท หรือ 16.86% เป็นผลจาก จำนวนวันในการเปิดให้บริการมากกว่าช่วงปีที่ผ่านมา ซึ่งปิดสาขาชั่วคราวตามคำสั่งของศูนย์บริหารสถานการณ์โควิด-19 (ศบค.)เพื่อป้องกันการแพร่ระบาดของเชื้อไวรัสฯ อย่างไรก็ตาม ในไตรมาสที่ 2 บริษัทฯได้มีการจัดกิจกรรมส่งเสริมการขายต่างๆ เช่น กิจกรรม HomePro Super Expo เป็นต้น
สำหรับยอดขายโฮมโปรมาเลเซียปรับตัวลดลงเมื่อเทียบกับช่วงเดียวกันในปีที่ผ่านมาจากคำสั่ง Lockdown ของรัฐบาลมาเลเซีย ในช่วงเดือน พฤษภาคม และเดือน มิถุนายน – รายได้ค่าเช่า จำนวน 302.43 ล้านบาท เพิ่มขึ้น 89.70 ล้านบาท หรือ 42.17% เป็นผลจากจำนวนวันในการเปิดให้บริการมากกว่าช่วงปีที่ผ่านมา อย่างไรก็ตามในไตรมาสที่ 2 บริษัทยังคงมีการปรับลดค่าเช่าให้แก่ผู้เช่า ซึ่งยังได้รับผลกระทบจากระบาดของ COVID-19
– รายได้อื่น จำนวน 497.56 ล้านบาท เพิ่มขึ้น 152.58 ล้านบาท หรือ 44.23% โดยเป็นผลมาจากการเพิ่มขึ้นของการจัดกิจกรรมส่งเสริมการขายร่วมกับคู่ค้าในสาขา